Gandia potencia el seu patrimoni cultural i turístic amb el nou Parc Arqueològic del Castell de Bairén
05 març 2021

## Gandia potencia el seu patrimoni cultural i turístic amb el nou Parc Arqueològic del Castell de Bairén05 març 2021Última actualització: 14 juliol 2025

![](../gestion/img/0338f007cf9a2ee4a3ce4958008e158098ec2e4830a23421774b22985d03eed0.jpg)  
  

Després que ahir l’Ajuntament de Gandia anunciara la reactivació cultural del espais culturals i part d’aquells patrimonials a la ciutat, la **regidora delegada de Patrimoni Històric, Artístic i Cultural, Alícia Izquierdo**, acompanyada pel **regidor delegat de Turisme, Vicent Mascarell**, ha comparegut aquest matí en roda de premsa per a presentar la campanya promocional del Parc Arqueològic del Castell de Bairén de Gandia.

Després de presentar el vídeo d’aquest jaciment mil•lenari (també present a internet), Izquierdo ha mostrat i explicat l’itinerari de la nova pàgina web d’aquest projecte ([www.bairen.es](https://bairen.es/)), un espai virtual atractiu, accessible, intuïtiu i didàctic que posa a l’abast de tota la gent la possibilitat de visitar virtualment la fortalesa d’aquest patrimoni cultural i conèixer tota la seua història en una immersió en realitat augmentada: “_La web està pensada per a fer una visita virtual de manera individual. Se pot perfectament des de casa preparar la visita. Fins i tot els centres educatius, els professionals, els investigadors, les agències de viatge o els turistes poden fer tota una investigació prèvia i visitar el castell abans d’anar-hi. Però fins i tot estant en el mateix castell, un mateix pot buscar en el mòbil els diversos elements i passejar per dins del castell_”.

Així, la regidora de Patrimoni ha destacat que “_l’accessibilitat a la informació que facilita la web és gratuïta i està pensada tant per a la ciutadania com per a la comunitat investigadora_”, un exercici de transparència que permet accedir a una gran quantitat de material gràfic i documental sobre el castell i el seu entorn que han sigut possibles gràcies a les intervencions arqueològiques en el jaciment del Bairén (vistes 3D, il•lustracions, plànols, memòries, informes, fitxes històriques i informació específica, etc.).

D’altra banda, Izquierdo ha detallat que “_les visites al jaciment de Bairén es gestionaran en tres fases per adaptar-se, per una part, a la situació actual de la pandèmia i, per d’altra, protegir el jaciment cultural de possibles actes vandàlics o entrades no autoritzades_”. Així, el conjunt del Parc Arqueològic es podrà visitar de manera lliurte i gratuïta a partir del pròxim 10 de març (l’única part que queda restringida es l’alcassaba fins al 15 de maig), amb totes les mesures de seguretat covid-19, mentre que l’interior del propi castell serà accessible a partir del 15 de maig i “_la programació s’estendrà a tots el caps de setmana de l’any si la situació sanitària serà favorable_”, ha concretat la regidora. A més, aprofitant les pròximes festivitats de Pasqua (dies 2, 3, 4 i 5 d’abril), l’Ajuntament de Gandia organitzarà, en funció de l’evolució sanitària, visites guiades en grups a l’entorn del castell i sobre les quals informarà pròximament.

Per la seua part, Mascarell ha emfatitzat que aquesta ampliació cultural de Gandia “_és una gran oportunitat per fer del nostre patrimoni un atractiu turístic més i incorporar la sostenibilitat i intel•ligència a la nostra destinació el Bairén, junt al Palau dels Borja, que es converteixen en atractius emblemàtics que complementen una magnífica jornada turística a la nostra ciutat_”. Tant és així, ha afegit, que “_el Castell de Bairén serà un dels atractius turístics estel•lars de Gandia que estarà present este any a la Fira Internacional de Turisme a Madrid i que formarà part de l’oferta habitual per a aquest estiu_”.

**Per a conèixer els horaris i les condicions de les visites es pot accedir a la web, on també hi ha un correu electrònic de contacte per a sol•licitar més informació**.

[Twittear](https://twitter.com/share)